HR
19.12.2022.
Službeni list Europske unije
L 323/101
(10)
Komisija napominje da je Litva u svojem zahtjevu za reviziju upotrijebila lokalna predviđanja prometa za jedinice usluga i IFR kretanja koja su viša od osnovnog predviđanja službe Eurocontrola za statistiku i predviđanja („STATFOR”) objavljenog u lipnju 2022.
Lokalna predviđanja prometa u Litvi optimističnija su od predviđanja STATFOR-a.
Litva objašnjava da je razlika posljedica upotrebe novijih podataka o razvoju prometa iz kojih je vidljivo da se veliki gubici prometa zabilježeni u ožujku i travnju 2022. nisu nastavili tijekom sljedećih mjeseci.
(11)
U usporedbi s planom performansi godišnja smanjenja broja jedinica usluga za kalendarske godine 2022., 2023. i 2024.
iznose približno od – 26 % do – 35 %.
Međutim, nije predviđeno smanjenje broja letova prema pravilima IFR-a u litavskom zračnom prostoru po istoj stopi kao i jedinice rutnih usluga.
Ta je razlika posljedica znatnog smanjenja prelijetanja, što u prosjeku dovodi do razmjerno većeg broja jedinica rutnih usluga od letova koji slijeću i polijeću iz zračnih luka u Litvi.
Komisija stoga napominje da se ne očekuje da će se radno opterećenje pružatelja usluga u zračnoj plovidbi („ANSP”), koje ovisi o kontroliranim letovima, smanjiti u korelaciji sa smanjenjem prihoda koje proizlazi iz manjeg broja jedinica rutnih usluga.
(12)
Litva objašnjava da manjak prihoda od naknada za zračnu plovidbu uzrokovan nižim razinama prometa u kombinaciji s visokom inflacijom i pritiskom na plaće na tržištu rada ozbiljno utječe na sposobnost pružatelja usluga u zračnoj plovidbi da ispune buduće financijske obveze i provede planirana ulaganja.
Litva stoga navodi da je revizija ciljeva performansi ključna kako bi se zajamčila financijska snaga pružatelja usluga u zračnoj plovidbi i odgovarajuća sredstva za nacionalno nadzorno tijelo koje se financira prihodima od naknada za usluge u zračnoj plovidbi.
(13)
Komisija potvrđuje da početne pretpostavke na kojima se temelji litavski plan performansi više nisu valjane zbog znatnog smanjenja zračnog prometa uslijed ruskog rata protiv Ukrajine.
Nadalje, Komisija se slaže da je revizija ciljeva performansi potrebna i razmjerna kako bi se osigurala operativna i financijska održivost pružatelja usluga u zračnoj plovidbi i riješio manjak likvidnosti s kojim se suočava zbog promjene okolnosti.
(14)
Komisija stoga smatra da zahtjev za reviziju koji je podnijela Litva ispunjava uvjete za reviziju lokalnih ciljeva performansi utvrđene u članku 18. stavku 1. točki (a) podtočki ii.
Provedbene uredbe (EU) 2019/317.
OCJENA PREDVIĐENIH REVIDIRANIH CILJEVA PERFORMANSI
Ciljevi performansi povezani s kapacitetom (15)
Litva traži reviziju svojih ciljeva povezanih s kapacitetom na ruti za kalendarske godine 2022., 2023. i 2024.
zbog promjene okolnosti opisane u uvodnim izjavama od (6) do (13), posebno zbog predviđenog smanjenja broja IFR kretanja u tim kalendarskim godinama i učinka koji će to imati na pružanje kapaciteta.
(16)
U sljedećoj tablici prikazani su ciljevi performansi kapaciteta na ruti u Litvi za treće referentno razdoblje, kako su navedeni u planu performansi, i planirani revidirani ciljevi performansi koje je Litva predložila u svojem zahtjevu za reviziju.
U tablici su navedene i odgovarajuće referentne vrijednosti iz plana mrežnih operacija dostupnog 2. lipnja 2021.
kada su doneseni revidirani ciljevi performansi na razini Unije za treće referentno razdoblje, koje je Komisija upotrijebila za potrebe ocjenjivanja usklađenosti lokalnih ciljeva povezanih s kapacitetom s ciljevima performansi na razini Unije na temelju točke 1.3.
Priloga IV.
Provedbenoj uredbi (EU) 2019/317.
Litva
2022.
2023.
2024.
Ciljevi povezani s kapacitetom na ruti uključeni u plan performansi, izraženi u minutama kašnjenja u upravljanju protokom zračnog prometa („ATFM”) po letu
0,03
0,03
0,03
Predviđeni revidirani ciljevi povezani s kapacitetom na ruti, izraženi u minutama kašnjenja ATFM-a po letu
0,02
0,02
0,02
Referentne vrijednosti
0,03
0,03
0,03